«1959 թվականին մեզ ուղարկեցին, որպես երիտասարդ դիվանագետներ Մեծ Բրիտանիա, Մոսկվայի դիվանագետների բարձրագույն դպրոցի կողմից։ Լոնդոնում մեր՝ երիտասարդ դիվանագետներիս, հետ հանդիպեց նախկին վարչապետ Ուինստոն Չերչիլը։ Մենք կանգնած էինք շարքով և ես առաջին շարքում էի։ Չերչիլը իր թիկնապահների հետ անցնում էր շարքի առջևով։ Հանկարծակի ռուս դիվանագետներից մեկը ինձ հրեց Չերչիլի առաջ, ես մտածեցի, որ հիմա թիկնապահները կհարձակվեն իմ վրա, բայց նրանք կարծես գիտեին, որ Չերչիլին վտանգ չի սպառնում և չշարժվեցին։ Չերչիլը սիգարը բերանում, մի պահ կանգ առավ, ուշադիր նայեց իմ վրա և հանգիստ շարունակեց ճանապարհը։»